**Fișă de observare a inteligenței predominante pentru copilul preșcolar / școlar mic**

1. Când se confruntă cu probleme îi place să le rezolve pe rând, nu mai multe în același timp.
2. Știe o mulțime de informații despre animale, plante și natură.
3. Îi place să deseneze în timp ce asculă informații noi despre o temă sau o poveste.
4. Este deosebit de atent și învață ascultând pe alți copii sau adulți din experiența lor.
5. Îi place să aplice imediat în practică o informație nouă, să testeze utilitatea unei jucării sau obiect.
6. Are spirit de observație și adesea observă detalii pe care alții le ignoră.
7. Găsește soluții la probleme mai degrabă întrebând pe alții decât lucrând singur.
8. Memorează cu ușurință versuri, numere de telefon, adrese repetându-le în gând de mai multe ori.
9. Se sprijină pe imagini pentru a învăța o poezie sau pentru a înțelege conținutul unei povești.
10. Observă repede dacă un copil din grupul de joacă este prietenos sau are o atitutine de respingere.
11. Îi place mai mult să stea în aer liber decât în casă.
12. Folosește instrumente de măsurat (lupa, truse de știință) în cadrul jocurilor și activităților.
13. Se implică în jocuri care presupun multă mișcare, îi place să facă sport.
14. Când trebuie să explice ceva o face clar și îi determină și pe ceilalți să înțeleagă repede toate detaliile.
15. Descrie cu amănunte o imagine/un peisaj/o fotografie.
16. Se pricepe să împace 2 prieteni care se ceartă pe o jucărie.
17. Își amintește cu ușurință textele cântecelor care îi plac.
18. Se pricepe să demonteze o jucărie, încearcă și uneori reușește să o monteze la loc.
19. Ascultă cu plăcere piese muzicale, poate identifica 2, 3 instrumente muzicale.
20. Poate identifica cu ușurință diferențele dintre două elemente ale naturii relativ asemănătoare.
21. Lucrează în echipă. Ascultă părerile celorlalți și se folosește de ideile lor.
22. Este interesat de preocupările/ dorințele prietenilor .
23. Îi este greu să stea liniștit pe o perioadă mai lungă de timp.
24. Îi place să lucreze de unul singur.
25. Preferă o atmosferă de liniște atunci când se concentrează la ceva.
26. Îi place să compună rime, cântece, pe care uneori le fredonează.
27. Se supără și își manifestă tristețea atunci când vede animale suferind sau când natura este poluată.
28. Îi place să lucreze cu numere și să facă calcule.
29. Face alegeri pe baza a ceea ce simte.
30. Folosește instrumente pentru a cerceta natura.
31. Folosește hârtie și instrumente de scris pentru a reprezenta grafic idei, planuri, simboluri.
32. Se implică cu plăcere în jocuri de rol, reprezentări teatrale ce presupun mișcare scenică, dans, gesticulare.
33. Rezolvă puzzle și jocuri de masă ce presupun perspicacitate și gândire logică.
34. Menține ritmul unui cântec din proprie inițiativă prin fluierat, bătăi din palme sau din picior.
35. Îi place să viseze, să planifice activități în funcție de dorințele proprii.
36. Îi place să vizualizeze filme, slide-uri, să joace jocuri care implică imaginația.
37. Are la îndemână mereu cărți, pe care le studiază cu grijă și din care povestește.
38. Îi place să descopere lucruri noi, să facă experimente, să găsească răspunsuri la întrebări despre știință.
39. Se joacă cu instrumente muzicale de jucărie sau își construiește singur astfel de jucării.
40. Îi place să spună povești, să descopere cuvinte, să joace jocuri de cuvinte.

Se bifează răspunsul potrivit și se descoperă inteligența predominantă pentru

copilul observat.

Inteligența logico-matematică 8, 12, 28, 33, 38

Inteligența vizual-spațială 3, 6, 9, 15, 31

Inteligența lingvistică 4, 14, 36, 37, 40

Inteligența naturalistică 2, 11, 27, 20, 30

Inteligența muzicală 17, 19, 26, 34, 39

Inteligența kinestezică 5, 13, 18, 23, 32

Inteligența intrapersonală 1, 24, 25, 29, 35

Inteligența interpersonală 7, 10, 16, 21, 22

Material creat prin adaptarea Chestionarului pentru adulți propus de Howard Gardner